Diari Oficial de la Generalitat Valenciana


Sumari del DOGV 4825, del 23-08-2004 (2004/8623)

ORDE de 2 d'agost de 2004, de la Conselleria d'Indústria, Comerç i Turisme, per la qual es publiquen les línies de crèdit i s'amplien els crèdits màxims que han de finançar les ajudes en matèria d'internacionalització i promoció comercial per a l'exercici 2004.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4825

Data del DOGV
:   23-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8623


Data del document
:   02-08-2004

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

 Descriptors 

:   * societat sense fins de lucre
    * suport econòmic
    * ajuda pública
    * petita empresa
    * mitjana empresa
    * ajuda a les empreses
    * promoció del comerç
    * promoció comercial
    * organització patronal
    * comerç exterior

ORDE de 2 d'agost de 2004, de la Conselleria d'Indústria, Comerç i Turisme, per la qual es publiquen les línies de crèdit i s'amplien els crèdits màxims que han de finançar les ajudes en matèria d'internacionalització i promoció comercial per a l'exercici 2004. [2004/8623]
  
Amb data 21 de gener de 2004 va ser publicada en el Diari Oficial de la Generalitat Valenciana, l'Orde de 30 de desembre de 2003, de la Conselleria d'Indústria, Comerç i Turisme, per la qual es regulen les ajudes en matèria d'internacionalització i promoció comercial per a l'exercici 2004.
  
Després de la publicació de la Llei de Pressupostos de la Generalitat Valenciana per a l'exercici de 2004 i d'acord amb el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, per Orde de 8 de Juliol de 2004, de la Conselleria d'Indústria, Comerç i Turisme es fan publiques les línies pressupostàries i es determinen els crèdits màxims que han de finançar les ajudes en matèria d'internacionalització i promoció comercial per a l'exercici 2004.
  
Existint crèdit pressupostari disponible, per la present Orde es fa pública l'ampliació de la dotació pressupostària destinada a la concessió de les ajudes previstes en l'Orde de 30 de desembre de 2003, de la Conselleria d'Indústria, Comerç i Turisme, per la qual es regulen les ajudes en matèria d'internacionalització i promoció comercial per a l'exercici 2004.
  
En virtut d'això i de conformitat amb el que disposa la disposició addicional primera de l'Orde de 30 de desembre de 2003 de la Conselleria d'Indústria, Comerç i Turisme,
  
ORDENE
  
Article 1
  
Per a l'exercici 2004, de conformitat amb el que establix la Llei 17/2003 de 30 de desembre, de Pressupostos de la Generalitat Valenciana per a l'exercici 2004, les ajudes establides en l'Orde de 30 de desembre de 2003 de la Conselleria d'Indústria, Comerç i Turisme (DOGV de 21/01/2004), sobre concessió d'ajudes en matèria d'internacionalització i promoció comercial per a l'exercici de 2004, es finançaran a càrrec de la secció, el programa, la línia i els imports globals màxims que a continuació s'assenyalen:
  
Secció 11. Programa 762.10 €Comerç Exterior-
  
Capítol IV Línia T0150000. Import global màxim: 1.448.276,71 euros.
  
Suposa una ampliació de 1.041.000,00 euros respecte a la dotació total anterior.
  
Article 2
  
La present orde entrarà en vigor el dia de hui, sense perjuí de la seua posterior publicació en el Diari Oficial de la Generalitat Valenciana.
  
València, 2 d'agost de 2004
  
El conseller d'Indústria, Comerç i Turisme,